Ministarstvo zdravstva, rada i socijalne skrbi HNŽK

Ministarstvo zdravstva, rada i socijalne zaštite HNK

Министарство здравства, рада и социјалне заштите ХНК

Broj: 04-31-1607/24

Mostar, 17.12.2024. godine

Na temelju članka 55.Zakona o organizaciji uprave u HNŽ-K („Narodne novine HNŽ“, broj: 9/09), ministar zdravstva, rada i socijalne skrbi Hercegovačko-neretvanske županije-kantona

**OBAVJEŠTAVA**

Zainteresiranu javnost, odnosno jedinice lokalne samouprave u Hercegovačko-neretvanskoj županiji-kantonu, centre za socijalni rad/službe socijalne skrbi, ustanove socijalne skrbi, udruge građana, fondacije, vjerske zajednice, akademsku zajednicu i druge zainteresirane pravne i fizičke osobe da Ministarstvo zdravstva, rada i socijalne skrbi HNŽ-K otvara proces javnih konsultacija o Strateškoj platformi Strategije razvoja sustava socijalne skrbi u Hercegovačko-neretvanskoj županiji-kantonu za razdoblje 2025.-2030. godina.

Predmetni dokument će **do 17.01.2025. godine** biti javno dostupan u elektronskom obliku na zvaničnoj web stranici Ministarstva zdravstva, rada i socijalne skrbi HNŽ-K (www.mzrss-hnz-k.ba) i Vlade HNŽ-K (www.vlada-hnz-k.ba) zajedno s Obrascem za dostavljanje pisanih komentara, primjedbi, prijedloga i sugestija na Stratešku platformu, radi verifikacije podataka prikupljenih situacionom analizom, te definiranja ključnih prioriteta i kreiranja mjera za njihovo realiziranje.

Popunjen Obrazac za dostavljanje pisanih komentara, primjedbi, prijedloga i sugestija na Stratešku platformu potrebno je **do 17.01.2025. godine** dostaviti Ministarstvu zdravstva, rada i socijalne skrbi HNŽ-K na jedan od sljedećih načina:

* **elektronskim putem na e-mail:** [socskrb.mzrss.hnz@tel.net.ba](mailto:socskrb.mzrss.hnz@tel.net.ba)
* **putem pošte na adresu:** Ministarstvo zdravstva, rada i socijalne skrbi HNŽ-K, ul. Stjepana Radića broj 3, 88000 Mostar.

Za sve dodatne informacije u pogledu dostavljanja komentara zainteresirani se mogu obratiti Sektoru socijalne skrbi Ministarstva zdravstva, rada i socijalne skrbi HNŽ-K na broj: **036 321 206.**

**M I N I S T A R**

prof. dr. sc. Milenko Bevanda